

REPUBLIKA HRVATSKA

KRAPINSKO-ZAGORSKA ŽUPANIJA

OPĆINA KRALJEVEC NA SUTLI

OPĆINSKO VIJEĆE

KLASA: 400-01/23-01/02

URBROJ: 2140-17-01-23-05

Kraljevec na Sutli, 28.03.2023.

Temeljem članka 79. Zakon o proračunu (Narodne novine broj 144/21), Općinsko vijeće Općine Kraljevec na Sutli na 20. sjednici održanoj dana 28.03.2023. godine, prihvatilo je

OBRAZLOŽENJE PRORAČUNA OPĆINE KRALJEVEC NA SUTLI

ZA 2023. GODINU NAKON PRVE IZMJENE I DOPUNE

Proračun Općine Kraljevec na Sutli za 2023. godinu izrađen je u skladu sa člankom 31. Zakona o proračunu („Narodne novine“ broj 144/21.).

**OBRAZLOŽENJE OPĆEG DIJELA PRORAČUNA**

**PRIHODI I PRIMICI**

Prihodi i primici Proračuna Općine Kraljevec na Sutli za 2023. godinu planirani su u iznosu od 1.809.921,00 €, a izmjenama je taj iznos povećan na 2.153.557,31 €

**Porez na dohodak** planiran je u iznosu od 327.000,00 €, a izmjenama je 428.036,31 €

**Prihodi od općinskih poreza** planirani su u iznosu od 26.110,00 €, a izmjenama je povećano na 31.510,00 €. Povećan je porez na promet nekretnina.

**Prihodi od pomoći** – planirani su u iznosu 1.246.000,00 €, a izmjenama je povećano na 1.643.000,00 €.

Najveći rast u ovom dijelu odnosi se na kapitalne pomoći iz fondova, a koji je planiran u iznosu 998.000,00 € da bi izmjenama povećali na 1.395.000,00 €, a sve zbog financiranja iz Fonda solidarnosti za sanaciju šteta od potresa (klizišta i ceste).

**Primici od zaduživanja -** planirani su u iznosu od 126.000,00 €, da bi izmjenama to bilo smanjeno na 41.000,00 € i to zbog toga što će se sanacija klizišta i cesta financirati iz fondova u 100-postotnom dijelu.

**RASHODI I IZDACI**

Ukupno planirani rashodi Proračuna Općine Kraljevec na Sutli za 2023. godinu bili su u iznosu od 1.817.921,00 €, da bi izmjenama to bilo povećano na 2.183.421,00 €.

Pod navedenim rashodima planirane su izmjene i to na stavkama:

- **rashodi za usluge** – 323 – povećanje je sa 296.850,00 na 532.850,00 €, a zbog troškova održavanja, tj. sanacije klizišta i cesta koji će se financirati iz pomoći.

- **financijski rashodi** – 34 – povećanje sa 3.200,00 na 63.700,00 €, a zbog plaćanja dječjem vrtiću Bambi po presudi suda.

- **izdaci za vrtiće** – 366 – povećanje sa 115.400,00 na 134.400,00 eura, a zbog rasta broja djece u vrtićima i zbog rasta ekonomske cijene boravka djece u vrtiću.

**Rashodi za nabavu nefinancijske imovine planirani su u iznosu od 1.167.500,00 €.**

Rashodi za nabavu nefinancijske imovine planirani su na temelju utvrđenih prioriteta, a prvenstveno za završetak već započetih i ugovorenih projekata i za projekte za koje se planira ili je ugovoreno sufinanciranje, odnosno financiranje iz fondova EU. Izmjenama proračuna povećan je dio za pojačano održavanje cesta što će se financirati iz pomoći fondova EU.

**OBRAZLOŽENJE POSEBNOG DIJELA PRORAČUNA**

Značajnije izmjene programa su:

**IZGRADNJA VRTIĆA**: izgradnja se planira kroz dvije godine, a projekti su većim dijelom napravljeni u 2022. godini. Predračunska vrijednost vrtića iznosi 1.100.000,00 eura. Od Ministarstva znanosti i obrazovanja imamo odluku da će naš vrtić sufinancirati sa 4.300.000,00 kuna (570.708 €) pa u tom iznosu trebamo i napraviti radova u 2023. godini, dok bi dovršetak bio 2024. godine. Vrtić je planiran za kapacitet od 40-toro djece, tako da roditelji više neće morati voziti djecu u vrtiće u susjedne općine i gradove. Pošto Fond isplaćuje predujam za radove, tako neće trebati zaduženja pa je brisano iz proračuna.

**IZGRADNJA VIŠENAMJENSKE ZGRADE:** plan za 2023. godinu iznosi 66.000,00 € čime bi se nastavili radovi na dovršenju.

**IZGRADNJA NOGOSTUPA I ODVODNJE**: plan za 2023. god. iznosi 50.000,00 € čime bi se nastavili radovi na nogostupu kroz Kraljevec.

**IZGRADNJA, SANACIJA I POJAČANO ODRŽAVANJE NERAZVRSTANIH CESTA**: planirano je za 2023. godinu iznos 196.000,00 €, a izmjenama je povećan na 345.000,00 €. Sanirati će se ceste Kapelski vrh, Radakovo-Goljak i Radakovo-Zlački, a sve iz Fonda solidarnosti. Bilo je planirano samo za Kapelski vrh, ali se uspjelo ugovoriti i te dvije dodatne dionice.

**IZGRADNJA JAVNE RASVJETE**: izmjenama plana za 2023. god. iznos od 24.000,00 € smanjen je na 14.000,00 € i odnosi se na zamjenu žarulja za LED žarulje čime će se znatno smanjiti troškovi električne energije.

**UREĐENJE KUPALIŠTA NA SUTLI**: plan za 2023. godinu iznosi 66.300,00 €. U planu je izvođenje građevinskih radova.

**SANACIJA KLIZIŠTA**: plan za 2023. god. bio je 97.000,00 €, a izmjena je povećan na 323.000,00 € i to zbog ugovaranja još tri projekta sanacije. Planiralo se samo sanirati klizište kod groblja Kapelski vrh, no uspjelo se dobiti još tri ugovora za sanaciju u Lukavcu Klanječkom, za propust Kačkovec i za sanaciju erozije u Drašama.

|  |
| --- |
|  |
| PREDSJEDNIK OPĆINSKOG VIJEĆA |
|  |
| Dražen Jambrešić |